ai4bharat/Pralekha huggingface dataset:
மத்திய அமைச்சரவை
பேரிடர் மேலாண்மை, மீட்பு மற்றும் பாதிப்பு குறைப்பு துறைகளில் ஒத்துழைப்புடன் செயல்பட இந்தியா, வங்கதேசம் இடையே புரிந்துணர்வு ஒப்பந்தம்: மத்திய அமைச்சரவை ஒப்புதல்
பேரிடர் மேலாண்மை, மீட்பு மற்றும் பாதிப்பு குறைப்பு துறைகளில் ஒத்துழைப்புடன் செயல்பட இந்தியா, வங்கதேசம் இடையே கடந்த மார்ச் மாதம் செய்யப்பட்ட புரிந்துணர்வு ஒப்பந்தத்துக்கு, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
மத்திய உள்துறை அமைச்சகத்தின் தேசிய பேரிடர் மேலாண்மை ஆணையம், வங்கதேசத்தின் பேரிடர் மேலாண்மை மற்றும் நிவாரண அமைச்சகம் இடையே செய்யப்பட்ட இந்த ஒப்பந்தம் குறித்து, பிரதமர் திரு நரேந்திர மோடி தலைமையிலான அமைச்சகத்திடம் விளக்கப்பட்டது. இதையடுத்து இந்த புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் அளித்தது.
பயன்கள்:
இந்த ஒப்பந்தத்தால், இரு தரப்பு பேரிடர் மேலாண்மை முறைகளால், இரு நாடுகளும் பயன் அடையும். பேரிடர் மேலாண்மை துறையில் தயார்நிலை, நடவடிக்கை, திறன் மேம்பாடு ஆகியவற்றை வலுப்படுத்த உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746953
-----
(
சுற்றுச்சூழல் மற்றும் வனத்துறை அமைச்சகம்
முதலாவது சுற்றுச்சூழல் மற்றும் பருவநிலை நிலைத்தன்மை பணிக்குழுக் கூட்டம், அனைத்து ஜி 20 நாடுகளும் மூன்று முன்னுரிமைப் பகுதிகளின் குறிக்கோளை நோக்கி ஆக்கப்பூர்வமாக செயல்படும் அர்ப்பணிப்புடன் பெங்களூருவில் நிறைவடைந்தது
நிலச் சீர்கேட்டைத் தடுத்தல், சுற்றுச்சூழல் மறுசீரமைப்பு மற்றும் செழுமைப்படுத்துதல் ஆகிய மூன்று முன்னுரிமைப் பகுதிகளை நோக்கி ஆக்கப்பூர்வமாகச் செயல்பட ஆர்வம் மற்றும் அர்ப்பணிப்பை அனைத்து ஜி20 நாடுகளும் வெளிப்படுத்திய ஆக்கப்பூர்வமான அணுகுமுறையுடன் முதலாவது ஜி20 சுற்றுச்சூழல் மற்றும் பருவநிலை நிலைத்தன்மை பணிக்குழுக் கூட்டம் இன்று பெங்களூரில் நிறைவடைந்தது. பல்லுயிர் பெருக்கம், நீலப் பொருளாதாரத்தை ஊக்குவித்தல், சுழற்சிப் பொருளாதாரத்தை ஊக்குவித்தல் போன்ற பல அம்சங்கள் இதில் விவாதிக்கப்பட்டன.
சுற்றுச்சூழல் மற்றும் பருவநிலை நிலைத்தன்மைப் பணிக்குழுவின் முதல் கூட்டம், இந்தியாவின் ஜி20 தலைமைத்துவத்தில் 2023 பிப்ரவரி 9 முதல் 11 வரை மூன்று நாட்கள் நடைபெற்றது.
காட்டுத் தீ தடுப்பு மற்றும் சுரங்கப் பகுதிகளின் சுற்றுச்சூழல் மறுசீரமைப்புக்கான சிறந்த நடைமுறைகளைப் பகிர்ந்து கொள்ளுதல் ஆகியவற்றை மையமாகக் கொண்ட ஒரு நிகழ்வுடன் முதல் நாள் கூட்டம் தொடங்கியது.
மத்திய வீட்டு வசதி, நகர்ப்புற விவகாரங்கள் மற்றும் பெட்ரோலியத் துறை அமைச்சர் திரு ஹர்தீப் சிங் பூரி-யின் தொடக்க உரையுடன் இரண்டாம் நாள் கூட்டம் தொடங்கியது. அதன்பின், சுற்றுச் சூழல் அமைச்சகச் செயலாளர் திருமதி லீனா நந்தன் உரையாற்றினார். சுற்றுச்சூழல் மற்றும் பருவநிலை மாற்றம் தொடர்பான சிக்கல்களை ஒருமித்த அணுகுமுறை மூலம் இந்தியா தீர்க்க விரும்புகிறது என்பதை அவர் எடுத்துரைத்தார்.
மூன்றாவது மற்றும் நிறைவு நாள், கூட்டம் ‘நிலையான மற்றும் பருவநிலைக்கு ஏற்ற நீலப் பொருளாதாரம்’ என்ற கருப்பொருளை மையமாகக் கொண்ட அமர்வுடன் தொடங்கியது. புவி அறிவியல் அமைச்சகத்தின் செயலாளர் டாக்டர் எம் ரவிச்சந்திரன் தொடக்கவுரையாற்றினார். பெருங்கடல்கள், நீலப் பொருளாதாரம், கடல் குப்பைகள், கடலோர சூழல் அமைப்புகளைப் பாதுகாத்து மேம்படுத்துதல், கடல் சார்ந்த திட்டமிடல்கள் போன்றவை குறித்து இதில் விவாதிக்கப்பட்டது. கடலில் பிளாஸ்டிக் குப்பை தொடர்பான பிரச்சனை மற்றும் அதனால் ஏற்படும் பாதிப்புகள் பற்றி இந்த விவாதங்களில் அதிக கவனம் செலுத்தப்பட்டது.
கடல் வளங்களின் நிலையான பயன்பாடு, மாசுபாட்டைத் தவிர்த்தல், கடல் குப்பைகளைத் தடுப்பது, பல்லுயிர் பெருக்கத்தைப் பாதுகாத்தல் மற்றும் மேம்படுத்துதல் ஆகியவை தொடர்பான நடவடிக்கைகளுக்குப் பிரதிநிதிகள் ஆதரவு தெரிவித்தனர்.
நீலப் பொருளாதாரம் பற்றிய முக்கிய அம்சங்களில் விரிவான விவாதத்தை மேற்கொள்வதற்காக, ஓஷன் 20 என்ற பெருங்கடல் 20 கூட்டத்தை நடத்த இந்தியாவின் ஜி20 தலைமை திட்டமிட்டுள்ளது. கடல் குப்பைகளை அகற்றுவதில் சமூகப் பங்கேற்பு மீதான முக்கியத்துவத்தை வலியுறுத்தும் வகையில், மே 21, 2023 அன்று கடற்கரையை சுத்தம் செய்யும் ஒருங்கிணைந்த நிகழ்வை இந்தியா நடத்தவுள்ளதாகவும் அறிவிக்கப்பட்டது.
சுற்றுச் சூழல் மற்றும் புவி அறிவியல் அமைச்சகங்களின் செயலாளர்கள் இந்த விவாதங்கள் குறித்து ஊடகங்களுக்கு விளக்கினர்.
இந்த முதலாவது பணிக்குழுக் கூட்டத்தின் முடிவுகளை செயல்படுத்துவது குறித்தும் மேலும் பல பணிகளுக்காகவும் இந்தியாவின் தலைமைத்துவத்தின் கீழ் ஆக்கப்பூர்வமாக ஒத்துழைத்து செயல்பட பிரதிநிதிகள் ஒப்புக்கொண்டனர்.
இந்த முதலாவது பணிக்குழுக் கூட்டத்தின்போது நடந்த விவாதங்களை மேலும் முன்னெடுத்துச் செல்வது குறித்து 2023 மார்ச் 27 முதல் 29 வரை காந்திநகரில் நடைபெறும் 2வது பணிக்குழுக் கூட்டத்தில் விரிவாக ஆலோசிக்கப்படும்.
குடியரசுத் துணைத் தலைவர் செயலகம்
உகாதி, குடி பத்வா, சைத்ரா சுக்லாடி, செட்டி சந்த், நவ்ரே மற்றும் சஜிபு சிரோபா பண்டிகைகளையொட்டி குடியரசுத் துணைத் தலைவர் வாழ்த்து
உகாதி, குடி பத்வா, சைத்ரா சுக்லாடி, செட்டி சந்த், நவ்ரே மற்றும் சஜிபு சிரோபா ஆகிய பல்வேறு மாநிலங்களின் புத்தாண்டு பண்டிகைகளையொட்டி குடியரசுத் துணைத் தலைவர் திரு ஜக்தீப் தன்கர் வாழ்த்து தெரிவித்தார். அவர் தனது வாழ்த்து செய்தியில் தெரிவித்திருப்பதாவது:
உகாதி, குடி பத்வா, சைத்ரா சுக்லாடி, செட்டி சந்த், நவ்ரே மற்றும் சஜிபு சிரோபா பண்டிகைகளையொட்டி அனைத்து மக்களுக்கும் வாழ்த்துக்கள்.
பல்வேறு பெயர்களில் கொண்டாடப்படும் பாரம்பரியமான புத்தாண்டு இந்தியாவின் பல்வேறு மாநிலங்களில் மகிழ்ச்சியையும், ஒற்றுமை உணர்வையும் நாடு முழுவதும் கொண்டு சேர்க்கிறது. இது நமது பலதரப்பட்ட கலாச்சாரங்களின் வளமையையும், வளமைக்கு உதாரணமாகவும், தனித்துவமிக்கதாகவும் விளங்குகிறது. இந்த புத்தாண்டு அனைவருக்கும் மகிழ்ச்சி, அமைதி, வளம் ஏற்படுத்தட்டும்.
நிதி ஆணையம்
15 நிதி ஆணையத்தின் ஆலோசனை நிறைவு
2021-22ம் ஆண்டு முதல் 2025-2026-ம் நிதி ஆண்டுகளுக்கான அறிக்கை குறித்த ஆலோசனைகளை திரு என்.கே. சிங் தலைமையிலான 15வது நிதி ஆணையம் இன்று நிறைவு செய்தது. இந்த அறிக்கையில் திரு என்.கே.சிங் மற்றும் ஆணையத்தின் உறுப்பினர்கள் திரு அஜய் நாராயணன் ஜா, பேராசிரியர் அனூப் சிங், டாக்டர் அசோக் லகிரி மற்றும் டாக்டர் ரமேஷ் சந்த் ஆகியோர் கையெழுத்திட்டனர்.
இந்த அறிக்கையை குடியரசுத் தலைவரிடம் தாக்கல் செய்ய நிதி ஆணையம் கால அவகாசம் கேட்டிருந்தது. இதையடுத்து, இந்த அறிக்கை 2020 நவம்பர் 9ம் தேதி தாக்கல் செய்யப்படும் என குடியரசுத் தலைவர் அலுவலகம் தெரிவித்துள்ளது.
அறிக்கையின் நகலை பிரதமரிடம், நிதி ஆணையம் அடுத்த மாத இறுதியில் வழங்கும்.
இந்த அறிக்கை, மத்திய அரசின் செயல் நடவடிக்கை அறிக்கையுடன் நாடாளுமன்றத்தில் மத்திய நிதியமைச்சரால் தாக்கல் செய்யப்படும். இந்த அறிக்கையில் 2021-22 முதல் 2025-26ம் ஆண்டு வரை 5 நிதியாண்டுகளுக்கான பரிந்துரைகள் இடம் பெற்றிருக்கும். 2020-21ம் ஆண்டுக்கான 15வது நிதி ஆணைய அறிக்கை, குடியரசுத் தலைவரிடம் கடந்த 2019ம் ஆண்டு டிசம்பர் மாதம் அளிக்கப்பட்டது. அதன்பின் இது நாடாளுமன்றத்தில் தாக்கல் செய்யப்பட்டது.
15வது நிதி ஆணையத்தை, அரசியல் சாசன சட்டத்தின் 280வது பிரிவுப்படி குடியரசுத் தலைவர் அமைத்தார். இந்த குழு மாநில அரசுகள், உள்ளாட்சி நிர்வாகங்கள், முன்னாள் நிதி ஆணைய உறுப்பினர்கள் உட்பட பல தரப்பினருடன் விரிவாக ஆலோசித்து தனது அறிக்கையை இறுதி செய்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1668808
------
(
PIB Headquarters
எஸ்சி/எஸ்டி வகுப்பினருக்கான தேசிய வேலைவாய்ப்பு சேவை மையத்தின் பயிற்சி வகுப்புகள் : விண்ணப்பங்கள் வரவேற்பு
மத்திய அரசின் தொழிலாளர் மற்றும் வேலைவாய்ப்புத் துறையின் கீழ் செயல்படும் தேசிய வேலைவாய்ப்பு சேவை மையம் மூலம், எஸ்சி/எஸ்டி வகுப்பைச் சேர்ந்தவர்களுக்கு கீழ்கண்ட பிரிவுகளில் பயிற்சி வழங்கப்படவுள்ளதாகவும், அதற்கான விண்ணப்பங்கள் வரவேற்கப்படுவதாகவும் உதவி - மண்டல வேலைவாய்ப்பு அலுவலர் திரு.எஸ்.கே.சாகு தெரிவித்துள்ளார்.
1. எஸ்சி/எஸ்டி வகுப்பினருக்கு, இலவச மற்றும் உதவித்தொகையுடன் கூடிய சிறப்பு பயிற்சித் திட்டம் : 
பயிற்சி காலம் : 11 மாதங்கள்
உதவித்தொகை : ஒரு பயிற்சியாளருக்கு மாதம் ரூ.1000.
குறைந்தபட்ச கல்வித் தகுதி : 10 + 2 தேர்ச்சி அல்லது அதற்கு இணையான அங்கீகரிக்கப்பட்ட நிறுவனம் / பல்கலைக்கழக பாடப்பிரிவில் தேர்ச்சி.
வயது வரம்பு : 18 – 27 ஆண்டுகள்
பயிற்சிக் கட்டணம் : இலவசம்
விண்ணப்பங்கள் பெறப்படுவதற்கான கடைசி தேதி : 30 ஜூன் 2019
2. ‘O’ அளவிலான ஓராண்டு கணினி பயிற்சி  :
பயிற்சி காலம் : 12 மாதங்கள்
உதவித்தொகை : ஒரு பயிற்சியாளருக்கு மாதம் ரூ.1000.
குறைந்தபட்ச கல்வித் தகுதி : 10 + 2 தேர்ச்சி அல்லது அதற்கு இணையான அங்கீகரிக்கப்பட்ட நிறுவனம் / பல்கலைக்கழகம் அல்லது ஐடிஐ 
பாடப்பிரிவில் தேர்ச்சி.
வயது வரம்பு : 18 – 30 ஆண்டுகள்
பயிற்சிக் கட்டணம் : இலவசம்
விண்ணப்பங்கள் பெறப்படுவதற்கான கடைசி தேதி : 30 ஜூன் 2019
3. O’ அளவிலான ஓராண்டு கணினி பயிற்சி  : ஆகஸ்டு 1-ஆம் தேதி துவங்குகிறது.
பயிற்சி காலம் : 12 மாதங்கள்
உதவித்தொகை : ஒரு பயிற்சியாளருக்கு மாதம் ரூ.1000.
குறைந்தபட்ச கல்வித் தகுதி : 10 + 2 தேர்ச்சி அல்லது அதற்கு இணையான அங்கீகரிக்கப்பட்ட நிறுவனம் / பல்கலைக்கழகம் அல்லது ஐடிஐ 
பாடப்பிரிவில் தேர்ச்சி.
வயது வரம்பு : 18 – 30 ஆண்டுகள்
பயிற்சிக் கட்டணம் : இலவசம்
விண்ணப்பங்கள் பெறப்படுவதற்கான கடைசி தேதி : 30 ஜூலை 2019
மேலும் விவரங்கள் தேவைப்படுவோர் :
உதவி - மண்டல வேலைவாய்ப்பு அலுவலர், எஸ்சி / எஸ்டி வகுப்பினருக்கான தேசிய வேலைவாய்ப்பு சேவை மையம், தொழிலாளர் மற்றும் வேலைவாய்ப்பு அமைச்சகம், வேலைவாய்ப்புத்துறை தலைமை இயக்குநர், எண்.56.: சாந்தோம் நெடுஞ்சாலை, சென்னை 600 004  என்ற முகவரியை அணுகலாம்.
மனித வள மேம்பாட்டு அமைச்சகம்
தேசிய கல்விக்கொள்கை 2020-ன் முக்கிய முயற்சிகள் மற்றும் ஓராண்டு சாதனைகளை விளக்கும் கையேடு : அமைச்சர் திரு தர்மேந்திர பிரதான் நாளை வெளியிடுகிறார்
தேசிய கல்விக் கொள்கை 2020-ன் ஓராண்டு அமலாக்கத்தை கொண்டாடுவதற்காக, அதன் ஓராண்டு சாதனைகளை விளக்கும் கையேட்டை, கல்வித்துறை அமைச்சகத்தின் பள்ளி கல்வி மற்றும் எழுத்தறிவுத் துறை உருவாக்கியுள்ளது. இந்த கையேட்டை மத்திய கல்வி அமைச்சர் திரு தர்மேந்திர பிரதான், திக்ஷா இணையதளத்தில் காணொலி காட்சி மூலம் நாளை  வெளியிடுகிறார்.
கல்வி ஆராய்ச்சி மற்றும் பயிற்சி தேசிய கவுன்சில் , மாற்றுத் திறனாளிகள் மேம்பாட்டுத்துறையுடன் இணைந்து தயாரித்த ‘ப்ரியா’ என்ற கையேட்டையும் மத்திய கல்வி அமைச்சர், சமூக நீதி மற்றும் மேம்பாட்டுத்துறை அமைச்சர் டாக்டர் வீரேந்திர குமாருடன் இணைந்து வெளியிடுகிறார். இது, அனைத்தும் உள்ளடங்கிய கல்வியை நோக்கிய நடவடிக்கையாக, குழந்தைகளின் உரிமையில் ஆரம்ப காலத்திலிருந்தே, கருத்து மற்றும் அணுகலின் முக்கியத்துவத்தை ஊக்குவிக்கிறது.
இந்நிகழ்ச்சியில் அனைத்து மாநிலங்கள் மற்றும் யூனியன் பிரதேசங்களைச் சேர்ந்த கல்வித்துறை உயர் அதிகாரிகள் கலந்து கொள்கின்றனர்.
இதைத் தொடர்ந்து மாநிலங்கள் மற்றும் செயலாளர்களுடன் குழந்தைகளுக்கான கல்வி குறித்த ‘நிபுன் பாரத் திட்டம்’-ஐ முன்னெடுத்து செல்வதற்கான பயிலரங்கு நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748270
குறு சிறு மற்றும் நடுத்தர தொழில் துறை அமைச்சகம்
"காதி" என்னும் வணிகப் பெயரைப் பயன்படுத்தி போலி தனிநபர் பாதுகாப்பு உபகரணங்களை விற்கும் நிறுவனங்கள் மீது, காதி மற்றும் கிராமப்புற தொழில்கள் ஆணையம் சட்டப்பூர்வ நடவடிக்கையை எடுக்கிறது
சில நேர்மையற்ற வியாபார நிறுவனங்கள் பதிவு செய்யப்பட்ட வியாபாரக் குறியீட்டு இலச்சினையான 'காதி இந்தியா'வை தவறாகப் பயன்படுத்தி, தனிநபர் பாதுகாப்பு உபகரணங்களைப் போலியாகத் தயாரித்தும் விற்றும் வருவதாக காதி மற்றும் கிராமப்புற தொழில்கள் ஆணையத்தின் கவனத்துக்கு வந்தது. இதுவரை எந்த தனிநபர் பாதுகாப்பு உபகரணத்தையும் காதி மற்றும் கிராமப்புற தொழில்கள் ஆணையம் சந்தையில் வெளியிடவில்லை என்று தெளிவுபடுத்தப்பட்டுள்ளது.
மிகவும் தவறான வகையிலும், ஏமாற்றும் வகையிலும் காதித் தயாரிப்பு என்னும் எண்ணத்தை ஏற்படுத்தும் வகையில் போலி தனிநபர் பாதுகாப்பு உபகரணங்கள் விற்கப்படுவதாக தெரியவருகிறது. இருமுறை பின்னப்பட்டு, கையால் நூற்கப்பட்டு, நெய்யப்பட்ட காதித் துணியையே காதி மற்றும் கிராமப்புறத் தொழில்கள் ஆணையம் குறிப்பாகப் பயன்படுத்துவதால், நெய்யப்படாத பாலியஸ்டர் மற்றும் பாலிப்ரொப்பலின் பொருள்கள் காதி பொருள்களோ அல்லது காதி மற்றும் கிராமப்புற தொழில்கள் ஆணையத்தால் அங்கீகரிக்கப்பட்ட பொருள்களோ அல்ல என்பது குறிப்பிடத்தக்கது.
பல்வேறு மட்டங்களில் பரிசோதனை செய்த பிறகு தனது சொந்த தனிநபர் பாதுகாப்பு உபகரணத்தை காதி மற்றும் கிராமப்புற தொழில்கள் ஆணையம் தயாரித்துள்ளதாக காதி மற்றும் கிராமப்புற தொழில்கள் ஆணையத்தின் தலைவர், திரு. வினய் குமார் சக்சேனா தெரிவித்தார். "தனிநபர் பாதுகாப்பு உபகரணங்களை இது வரை நாங்கள் சந்தையில் வெளியிடவில்லை. 'காதி இந்தியா' என்னும் பெயரில் போலி தனிநபர் பாதுகாப்பு உபகரணங்களை விற்பது சட்ட விரோதமானது. அதே சமயம், கொரோனா நோயால் பாதிக்கப்பட்ட நபர்களைத் தொடர்ந்து கையாளும் நமது மருத்துவர்கள், பரிசோதனைப் பணியாளர்கள் மற்றும் துணை மருத்துவப் பணியாளர்களுக்கு இவை மிகவும் ஆபத்தை ஏற்படுத்துகின்றன," என்று அவர் கூறினார். மோசடியாளர்கள் மீது சட்டப்பூர்வ நடவடிக்கை எடுக்க காதி மற்றும் கிராமப்புற தொழில்கள் ஆணையம் திட்டமிட்டு வருவதாக திரு. சக்சேனா கூறினார்.
PIB Headquarters
கொவிட்-19 - பிஐபி செய்தித் தொகுப்பு
- சுகாதாரம் மற்றும் குடும்ப நலத்துறை அமைச்சகம்
- அறிவியல் மற்றும் தொழில்நுட்பத்துறை
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.31 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.31 கோடிக்கும் அதிகமான  டோஸ்கள் செலுத்தப்பட்டுள்ளன. 2,56,30,111 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.64 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.22 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.57 சதவீதமாக உள்ளது. கடந்த 24 மணி நேரத்தில் 9,486 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,97,092.
இந்தியாவில் கடந்த 24 மணி நேரத்தில் 11,793 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,73,717 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.14 கோடி . வாராந்திரத் தொற்று 3.36 சதவீதமாக உள்ளது. தினசரித் தொற்று விகிதம் 2.49 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1837425
உள்நாட்டு விமானப் போக்குவரத்து அமைச்சகம்
ஜபல்பூர் விமான நிலைய மேம்பாடு
ஜபல்பூர் விமான நிலையத்தில் பயணிகளின் போக்குவரத்து அதிகரித்து வருகிறது. இப்பகுதியின் விமான பயணிகளுக்கு சிறந்த சேவைகளை வழங்குவதற்காக ஜபல்பூர் விமான நிலையம் இப்போது மேம்படுத்தப்பட்டு வருகிறது. விமான நிலையத்தில் மேற்கொள்ளப்பட்ட மேம்படுத்தல் பணிகளில் புதிய முனைய கட்டிடம், ஏடிசி டவர் மற்றும் தொழில்நுட்பத் தொகுதி, தீயணைப்பு நிலைய வகை VII, பிற கட்டிடங்கள் மற்றும் ஓடுபாதை மற்றும் அதனுடன் தொடர்புடைய பணிகளின் விரிவாக்கம் ஆகியவை அடங்கும்.
உலகத் தரம் வாய்ந்த பயணிகள் வசதிகளுடன் கூடிய புதிய முனையக் கட்டடத்தில் 500 பயணிகளை அதிகபட்ச நேரங்களில் கையாளும் திறன் இருக்கும்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660043
பிரதமர் அலுவலகம்
பிரதமர் அலுவலகத்தில் தீபாவளி விழாவுக்கு ஏற்பாடு
புதுதில்லி லோக் கல்யாண் மார்க்கில் உள்ள பிரதமர் அலுவலகத்தின் அதிகாரிகள் மற்றும் ஊழியர்களுக்காக தீபாவளி விழாவுக்கு ஏற்பாடு செய்யப்பட்டிருந்தது. அனைவருக்கும் பிரதமர் திரு.நரேந்திர மோடி இனிய தீபாவளி வாழ்த்துகளைத் தெரிவித்தார்.
பிரதமர் அலுவலகப் பணியாளர்கள் அனைவரும் மேற்கொண்ட சிறந்த பணியைப் பாராட்டிய பிரதமர், ஊழியர்களின் தொடர்ச்சியான முயற்சி மற்றும் கடின உழைப்பு காரணமாகவே அரசால் சிறந்த மாற்றங்களை செய்ய முடிந்துள்ளது என்று கூறினார். முந்தைய ஆண்டில் என்ன நடந்தது என்பதை ஆய்வு செய்து, வரும் ஆண்டில் புதிய உச்சத்தை எட்ட முயற்சிக்க வேண்டுமென்று அவர் கேட்டுக் கொண்டார்.
பிரதமர் அலுவலகம் அரசு முழுவதற்கும் முன்மாதிரியாகத் திகழ்கிறது என்று பிரதமர் தெரிவித்தார். பிரதமர் அலுவலகம் பணிகளை திறம்படச் செய்வதுடன், மற்ற துறைகளுக்கு முன்னோடியாக ஊக்கமளிக்கிறது என்று அவர் கூறினார். பிரதமர் அலுவலக ஊழியர்கள் தங்களது நெறிமுறைகள் மற்றும் ஈடுபாட்டுடன் கூடிய உழைப்பால் பிற துறைகளை ஊக்குவிப்பவர்களாக இருக்க வேண்டுமென்று பிரதமர் வலியுறுத்தினார். 2022 ஆம் ஆண்டு நாட்டின் 75-வது சுதந்திர தினம் கொண்டாடப்படுவதற்கு முன்னதாக குறிக்கோள்களை அடைய வேண்டும் என்று அவர் கேட்டுக் கொண்டார்.
கோடிக்கணக்கான மக்களின் கனவுகளையும், விருப்பங்களையும் நிறைவேற்றுவதற்கு பிரதமர் அலுவலகம் தொடர்ந்து பணியாற்றிக் கொண்டிருக்க வேண்டும் என்று பிரதமர் வலியுறுத்தினார்.
பிரதமர் அலுவலகம்
ஆசிய விளையாட்டுப் போட்டியில் 4×400 ரிலே ஆண்கள் அணி தங்கப் பதக்கம் வென்றதற்கு பிரதமர் பாராட்டு
ஹாங்சோவில் நடைபெறும் 2022 ஆசிய விளையாட்டுப் போட்டிகளில் ஆண்களுக்கான 4×400 தொடர் ஓட்ட  போட்டியில் தங்கப் பதக்கம் வென்ற முகமது அனஸ் யாஹியா, அமோஜ் ஜேக்கப், முகமது அஜ்மல் மற்றும் ராஜேஷ் ரமேஷ் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் சமூக வலைதளத்தில் வெளியிட்டுள்ள பதிவு:
"ஆசிய விளையாட்டுப் போட்டிகளில் நமது ஆண்கள் 4×400 ரிலே அணி மிகவும் அற்புதமான திறமையை வெளிப்படுத்தியுள்ளது.
முகமது அனஸ் யாஹியா, அமோஜ் ஜேக்கப், முகமது அஜ்மல், ராஜேஷ் ரமேஷ் ஆகியோர் சிறப்பான திறனை வெளிப்படுத்தி இந்தியாவுக்கு மீண்டும் தங்கப் பதக்கம் வாங்கித் தந்ததை நினைத்து பெருமைப்படுகிறேன். அவர்களுக்கு வாழ்த்துகள்".
விவசாயத்துறை அமைச்சகம்
10,000 வேளாண் உற்பத்தியாளர் அமைப்புகளை ஏற்படுத்தியதன் மூலம் கிராமப்புறங்கள் மாற்றம் பெறும்; வேளாண்துறையின் முன்னேற்றத்துக்கு உதவுவது மட்டுமன்றி, வளர்ச்சியின் புதிய வாய்ப்புகளையும் உற்பத்தியாளர் அமைப்புகள் ஏற்படுத்தும் – மத்திய வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமர்.
புதிதாக 10,000 வேளாண்மை உற்பத்தியாளர் அமைப்புகளை ஏற்படுத்தியதன் மூலம், விவசாயிகள் குழுக்களுக்கு புதிய பரிமாணம் ஏற்படும் என்று மத்திய வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் இன்று தெரிவித்துள்ளார். நாட்டில் உள்ள விவசாயிகளில் 86 சதவீதம் பேர், சிறு, குறு விவசாயிகளாக உள்ளனர். இந்த வேளாண் உற்பத்தியாளர் அமைப்புகள் மூலம், இந்த விவசாயிகள், கிராமப்புறப் பொருளாதாரத்தை வலுப்படுத்த உள்ளனர். இது வேளாண்மையில் முன்னேற்றத்தை ஏற்படுத்துவதோடு, நாட்டின் வளர்ச்சியில் புதிய வாய்ப்புகளை ஏற்படுத்தும் என்று அமைச்சர் கூறினார்.
தொடக்கத்தில், இந்த வேளாண்மை உற்பத்தியாளர் அமைப்புகளில் உள்ள உறுப்பினர்களின் எண்ணிக்கை என்பது, சமதளப்பகுதிகளில் 300-ஆகவும், வடகிழக்கு மற்றும் மலைப்பகுதிகளில் 100-ஆகவும் இருக்கும் என்று திரு.தோமர் கூறினார்.
திரு.தோமர் கூறும்போது, “2020-21-ஆம் ஆண்டுக்கான பட்ஜெட்டில், தோட்டக்கலைப் பயிர்களுக்கு “ஒரு மாவட்டம்- ஒரு பொருள்” என்ற வகையில் தொகுப்பு அடிப்படையிலான திட்டம் செயல்படுத்தப்படும் எனத் தெரிவிக்கப்பட்டது. இது பொருள்களின் மதிப்பை கூட்டுவதோடு சந்தைப்படுத்துதல் மற்றும் ஏற்றுமதி வாய்ப்புகளையும் ஏற்படுத்தும். இது மத்திய அரசின் திட்டம். ரூ.6,865 கோடியில் இந்தத் திட்டம் செயல்படுத்தப்படும். அனைத்து வேளாண் உற்பத்தியாளர் அமைப்புகளுக்கும் தொழில்ரீதியான ஆதரவு அளிக்கப்படுவதோடு, ஐந்து ஆண்டுகளுக்கு கையிருப்புக்கு வழிவகை செய்யப்படும். 15 சதவீத வேளாண் உற்பத்தியாளர் அமைப்புகள், மாற்றமிகு மாவட்டங்களில் இருக்கும். பழங்குடியின மக்கள் வசிக்கும் பகுதிகளில் முன்னுரிமை அடிப்படையில் ஏற்படுத்தப்படும். இது தொகுப்பு அடிப்படையிலான உற்பத்தித் திட்டம். இந்த வேளாண் உற்பத்தியாளர் அமைப்புகள், இயற்கை வேளாண்மையையும் ஊக்குவிக்கும்.
இந்தத் திட்டம் குறித்து மேலும் எடுத்துரைத்த திரு.தோமர், NABARD, SFAC, NCDC போன்ற அமைப்புகள் மூலம் இது செயல்படுத்தப்படும். நிதிநிலைத்தன்மையை ஏற்படுத்துவதற்காக பங்கு அளவுக்கு இணையாக ரூ.15 லட்சம் வரை நிதி அளிக்கப்படும். நபார்டு மற்றும் என்சிடிசி-யில் கடன் உத்தரவாத நிதி கிடைக்கும். இதன் படி, ஒவ்வொரு வேளாண் உற்பத்தியாளர் அமைப்புகளுக்கும் ரூ.2 கோடி வரை உரிய கடன் உத்தரவாதம் அளிக்கப்படும் என்று கூறினார்.
(Visitor Counter : 176
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 198.65 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 198.65 கோடிக்கும் அதிகமான  டோஸ்கள் செலுத்தப்பட்டுள்ளன. 2,60,37,032 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.74 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல், 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 1,25,028 ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.29%.
இதை தொடர்ந்து இந்தியாவில் குணமடைந்தோர் விகிதம் 98.51 % ஆக உள்ளது. கடந்த 24 மணி நேரத்தில் 16,104 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,29,53,980.
இந்தியாவில் கடந்த 24 மணி நேரத்தில் 18,840 பேர் புதிதாக பாதிக்கப்பட்டுள்ளனர்.
கடந்த 24 மணி நேரத்தில் 4,54,778 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.61 கோடி . வாராந்திரத் தொற்று 4.09 % ஆகவும், தினசரித் தொற்றின் விகிதம் 4.14% ஆகவும் பதிவாகியுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1840268
சுகாதாரம் மற்றும் குடும்ப நலத்துறை அமைச்சகம்
ஜூலை மாதத்தில் கிடைக்கும் கொவிட் தடுப்பூசிகள் மாநிலங்கள் / யூனியன் பிரதேசங்களுக்கு முன்கூட்டியே தெரிவிக்கப்பட்டுள்ளன
ராஜஸ்தானில் கொவிட் தடுப்பூசிக்கு தட்டுப்பாடு நிலவுவதாக கடந்த 2 நாட்களாக ஊடகங்களில் செய்தி வெளியாகியுள்ளன.
2021 ஜூலை மாதத்தில், எவ்வளவு கொவிட் தடுப்பூசிகள் மாநிலங்கள், யூனியன் பிரதேசங்கள் மற்றும் தனியார் மருத்துவமனைகளுக்கு கிடைக்கும் என முன்கூட்டியே தகவல் தெரிவிக்கப்பட்டது என்பது தெளிவுபடுத்தப்படுகிறது. கொவிட் தடுப்பூசி கிடைப்பதற்கு ஏற்ப தடுப்பூசி போடுவதை திட்டமிடும்படியும் மாநிலங்கள் அறிவுறுத்தப்பட்டுள்ளன.
ஜூலை 1ம் தேதி நிலவரப்படி ராஜஸ்தானிடம் பயன்படுத்தப்படாத 1.69 லட்சம் தடுப்பூசி டோஸ்கள் இருப்பு இருந்தன. தேசிய தடுப்பூசி திட்டத்தின் கீழ், கடந்த 1ம் தேதி முதல் 6ம் தேதி வரை ராஜஸ்தான் 8.89 லட்சம் தடுப்பூசிகளை மத்திய அரசிடமிருந்து இலவசமாக பெற்றது. மேலும், ஜூலை மாதம் முடிவதற்குள் ராஜஸ்தான் மேலும் 39 லட்சத்து 51 தடுப்பூசிகளை பெறவுள்ளது. ஜூலை மாதம் முழுவதும், 50 லட்சத்து 90 ஆயிரத்துக்கு மேற்பட்ட தடுப்பூசிகளை ராஜஸ்தான் பெறுகிறது. தடுப்பூசி உற்பத்தியை பொறுத்து இந்த அளவு அதிகரிக்கப்படலாம். மேலும், கொவிட் தடுப்பூசிகள் அதிகம் தேவைப்பட்டால், அதை மத்திய சுகாதாரத்துறை அமைச்சகத்திடம் தெரிவிக்கும்படி மாநிலங்கள் அறிவுறுத்தப்பட்டுள்ளன.
தடுப்பூசிகள் உயிரியல் தயாரிப்பு என்பதால், இதன் உற்பத்திக்கு நாளாகும். தயாரித்தவுடன் தடுப்பூசிகள் தரம் மற்றும் பாதுகாப்பு பரிசோதனைக்கு செல்லும். அதனால் தடுப்பூசி உற்பத்திக்கு காலம் ஆகும். தயாரித்தவுடன் அவை உடனடியாக விநியோகிக்கப்படுவதில்லை.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1733160
அறிவியல் மற்றும் தொழில்நுட்பத்துறை
இந்தியா- இங்கிலாந்து பயிலரங்கில் இரு நாடுகளின் சுற்றுச்சூழல் இலக்குகளுக்கான அர்ப்பணிப்பு எடுத்துரைக்கப்பட்டது
மத்திய அறிவியல் மற்றும் தொழில்நுட்ப அமைச்சகமும், இங்கிலாந்தின் ஆராய்ச்சி மற்றும் புதுமை கண்டுபிடிப்புகள் நிறுவனத்தின் இயற்கை சுற்றுச்சூழல் ஆராய்ச்சி நிறுவனமும் இணைந்து புதுதில்லியில் சுற்றுச்ச்சூழல் தொடர்பான இரண்டு நாள் பயிலரங்குக்கு ஏற்பாடு செய்திருந்தன. டிசம்பர் 14 மற்றும் 15ம் தேதிகளில் நடைபெற்ற இந்த பயிலரங்கில் சுற்றுச்சூழல் தொடர்பான சென்சார் கருவிகளை உருவாக்குவதில் இருநாடுகளின் ஆராய்ச்சி நிறுவனங்கள் மற்றும் ஸ்டார்ட் அப் நிறுவனங்கள் இணைந்து செயல்படுவதற்கான வாய்ப்புகள் குறித்து விவாதிக்கப்பட்டது.
சென்சார் கருவிகள் தொடர்பான இந்த பயிலரங்குகளில் கலந்துகொண்டு பேசிய மத்திய அறிவியல் மற்றும் தொழில்நுட்பத் துறை செயலாளர் டாக்டர் ஸ்ரீவாரி சந்திரசேகர், இந்த கூட்டுப் பயிலரங்கம், கரியமிலவாயு வெளியேற்றத்தை குறைத்து பூஜ்ஜிய இலக்குகளை அடைவது குறித்தும், குறைந்த விலையில் சுற்றுச்சூழல் தொடர்பான சென்சார் கருவிகளை இந்தியா-இங்கிலாந்து ஒத்துழைப்பின் மூலம் உருவாக்குவதற்கான வாய்ப்புகள் குறித்தும் எடுத்துரைத்தார்.
இரு நாடுகளிலும் ஏற்பட்டுள்ள நீர் மாசு குறித்தும், நீரின் தரத்தை மேம்படுத்தும் நோக்கில், குறைந்த செலவில் சென்சார் கருவிகளை உருவாக்கும் உத்திகள் தொடர்பாகவும் இந்த பயிலரங்கம் ஏற்பாடு செய்யப்பட்டதாக தெரிவித்தார்.
இதில் கலந்துகொண்டு பேசிய இந்தியாவுக்கான பிரிட்டிஷ் தூதர் அலெக்சாண்டர் எல்லீஸ், இந்தியாவும்- இங்கிலாந்தும் கடந்த ஆண்டு நீடித்த வளர்ச்சி மற்றும் பருவ நிலை மாற்ற இலக்குகளை அடைவதற்கு ஒப்புக்கொண்டதாகவும், இது இரு நாடுகளுக்கிடையே ஒத்துழைப்பில் அடிப்படைத் தூண்களாக திகழ்கிறது என்றும் குறிப்பிட்டார். குறைந்த செலவில் சுற்றுச்சூழல் கண்காணிப்பு சென்சார் கருவிகளை உருவாக்க வேண்டியது தற்போதைய தேவையாக உள்ளது என்றும் அவர் தெரிவித்தார். இந்த பயிலரங்கில் மத்திய அறிவியல் மற்றும் தொழில்நுட்ப அமைச்சகத்தின் அதிகாரிகள் மற்றும் இங்கிலாந்தின் ஆராய்ச்சி மற்றும் புதுமை கண்டுப்புகள் நிறுவனத்தின் இயற்கை சூழல் ஆராய்ச்சி கவுன்சிலின் பிரதிநிதிகளும் பங்கேற்றனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884015
பாதுகாப்பு அமைச்சகம்
அல்ஜீரியாவுடன் இந்தியக் கடற்படையின் முதல் கூட்டுப்பயிற்சி
நல்லெண்ண அடிப்படையில் ஐரோப்பா மற்றும் ஆப்பிரிக்காவிற்கு பயணம் மேற்கொண்டுள்ள ஐஎன்எஸ் தாபார் கப்பல், அல்ஜீரிய கடற்படைக் கப்பலான ‘எஸ்ஸட்ஜெர்’ உடன் ஆகஸ்ட் 29-ஆம் தேதி கடல்சார் கூட்டுப் பயிற்சியில் கலந்து கொண்டது.
முக்கியத்துவம் வாய்ந்த இந்தப் பயிற்சி அல்ஜீரியக் கடற்பகுதியில் நடைபெற்றது.
ஒருங்கிணைந்த திட்டமிட்ட நடவடிக்கை, தொலைத்தொடர்பு நடைமுறைகள் போன்ற பன்முகத் தன்மை வாய்ந்த நடவடிக்கைகள் இந்திய மற்றும் அல்ஜீரியக் கப்பல்களுக்கு இடையே மேற்கொள்ளப்பட்டன. இருதரப்பு கடற்படைகளால் பின்பற்றப்படும் இயக்க முறைகள் குறித்த புரிதலை ஏற்படுத்தவும், மேம்பட்ட இயங்கு தன்மை மற்றும் இருதரப்புக் கலந்துரையாடல்களை அதிகரிப்பதற்கும், எதிர்காலத்தில் ஒருங்கிணைப்பை வலுப்படுத்துவதற்கும் இந்தப் பயிற்சி ஏதுவாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750639